ສະຫະລັດ ຊຸກຍູ້ ໃຫ້ ສປຊ ລົງໂທດໜັກຂຶ້ນ ຕໍ່ເກົາຫລີເໜືອ 
ສະ​ຫະລັດ​ ແລະ​ບັນດາ​ພັນທະ​ມິດ ​ຊຸກຍູ້ໃຫ້​ສະມາ​ຊິກ ຂອງສະພາ​ຄວາມ​ໝັ້ນຄົງ ສະຫະ​ປະຊາ​ຊາດ ​​ລົງ​ຄະແນນ​ສຽງ​ຢ່າງ​ຮີບ​ດ່ວນ​ ຮັບ​ເອົາຮ່າງ​​ຍັດຕິ​ ເພີ້ມການ​ທົງ​ໂທ​ດ ​​​​ຕໍ່ເກົາຫລີ​ເໜືອ.
ສະຫະລັດແລະບັນດາພັນທະມິດ ກຳລັງພາກັນຊຸກຍູ້ ໃຫ້ສະມາ ຊິກຂອງສະພາ ຄວາມໝັ້ນຄົງສະຫະປະຊາຊາດ ໃນການລົງຄະ ແນນສຽງຢ່າງຮີບດ່ວນຮັບເອົາ ຮ່າງຍັດຕິການທົງໂທດເພີ້ມເພີ້ມ ຕື່ມຕໍ່ເກົາຫລີເໜືອ ຊຶ່ງເປັນການລົງໂທດທີ່ຈະກວດຄົ້ນສິນຄ້າສົ່ງ ອອກທັງໝົດ ແລະຍຸດຕິການນຳເຂົ້າທຸກໆຜະລິດຕະພັນ ທີ່ອາດ ສາມາດໃຊ້ເພື່ອຈຸດປະສົງທາງທະຫານ ເອກອັກຄະລັດຖະທູດ ສະຫະລັດ ປະຈຳສະຫະປະຊາຊາດ ທ່ານນາງ Samantha Power ໄດ້ສະເໜີຍັດຕິດັ່ງກ່າວໃນວັນພະຫັດວານນີ້ ຫລັງຈາກໄດ້ມີການເຈລະຈາກັນເປັນເວລາເຈັດອາທິດລະຫວ່າງ ສະຫະລັດແລະຈີນ ທີ່ເປັນພັນທະມິດໃກ້ຊິດກັບ ເກົາຫລີເໜືອນັ້ນ ຈີນໄດ້ສະໜັບສະໜູນການສົນທະນາຫາລືກ່ຽວກັບການລົງໂທດຕໍ່ເກົາຫລີເໜືອ ໃນໄລຍະທີ່ຜ່ານມາ ແຕ່ວ່າຮ່າງຍັດຕິສະບັບໃໝ່ນີ້ ໄດ້ຮັບການສະໜັບສະໜູນຈາກຈີນ ກ່ຽວກັບມາດຕະການຕ່າງໆ ເຊັນວ່າ ຫ້າມບໍ່ໃຫ້ເກົາຫລີເໜືອນຳເຂົ້າຜະລິດຕະພັນເຮືອບິນ ແລະເຊື້ອໄຟລູກສອນໄຟ ຕະຫລອດທັງຊິ້ນສ່ວນຕ່າງໆທີ່ອາດນຳໃຊ້ໂດຍທະຫານ ເຊັນວ່າ ລົດບັນທຸກ ແລະອາວຸດຊະນິດນ້ອຍ ເອກອັກຄະລັດຖະທູດຈີນ ທ່ານ Liu Jieyi ໄດ້ຖະແຫຼງຢ່າງຈະແຈ້ງຕໍ່ບັນດານັກຂ່າວໃນວັນພະຫັດວານນີ້ຫລັງຈາກກອງປະຊຸມສະພາຄວາມໝັ້ນຄົງສະຫະ ປະຊາຊາດວ່າ ຈີນກຳລັງປະຕິບັດງານຢ່າງໃກ້ຊິດກັບບັນດາປະເທດສະຊິກສະ ພາຄວາມໝັ້ນຄົງອຶ່ນໆ ເພື່ອໃຫ້ບັນລຸໃນການທີ່ເກົາຫລີເໜືອກາຍເປັນປະເທດ ປອດອາວຸດນິວຄລຍ ແລະກ່າວເພີ້ມເຕີມອີກວ່າ ທ່ານມີຄວາມຫວັງວ່າ ຍັດຕິ ດັ່ງກ່າວຈະເປັນຜົນເຮັດນຳໄປສູ່ການມີ “ສັນຕິພາບ ແລະຄວາມໝັ້ນຄົງ ”